Legal Document

Category: 11

Text:
86α. ΠΡΑΞΗ ΔΙΟΙΚΗΤΗ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ Αριθ.2374 της 29-29 Δεκ.1995 (ΦΕΚ Α΄270) α) Συμψηφισμός τμήματος της ετήσιας εισφοράς των πιστωτικών ιδρυμάτων στο Ταμείο Εγγύησης Καταθέσεων (ΤΕΚ) με τις    υποχρεωτικές καταθέσεις τους στην Τράπεζα της Ελλάδος. β) Εξαίρεση από το σύστημα των υποχρεωτικών καταθέσεων των εισφορών των πιστωτικών ιδρυμάτων που κατατίθενται σε αυτά από το ΤΕΚ. Αφού έλαβε υπόψη: α)Το άρθρο 1 του Ν. 1266/82 «όργανα ασκήσεως της νομισματικής, πιστωτικής  και συναλλαγματικής πολιτικής και άλλες διατάξεις». β) Το Ν. 2324/17.7.95 «Τροποποίηση της νομοθεσίας για τα Χρηματιστήρια Αξιών, Οργάνωσης της Επιτροπής Κεφαλαιαγοράς, Σύστημα Εγγύησης Καταθέσεων και άλλες διατάξεις» και ειδικότερα το άρθρο 43. γ) Την ΠΔ/ΤΕ 1959/25.7.91, όπως ισχύει. δ) Τη σκοπιμότητα αντιστάθμισης τμήματος των καταβαλλόμενων εισφορών των πιστωτικών ιδρυμάτων στο Ταμείο Εγγύησης Καταθέσεων σε συνδυασμό  με την ανάγκη τήρησης των γενικών αρχών που διέπουν τον υπολογισμό των εν λόγω εισφορών. ε) Το ότι οι καταθέσεις του ΤΕΚ στα πιστωτικά ιδρύματα απολαμβάνουν επιτόκιο καθορισμένο από το Ν. 2324/17.7.95, αποφάσιοε τα ακόλουθα: Α.1. Παρέχεται η ευχέρεια στα πιστωτικά ιδρύματα να συμψηφίζουν στις υποχρεωτικές καταθέσεις τους στην Τράπεζα της Ελλάδος, όπως αυτές υπολογίζονται με βάση τις  διατάξεις της ΠΔ/ΤΕ 1959/25.7.91, όπως ισχύει, τμήμα της τακτικής ετήσιας εισφοράς των ετών 1995 μέχρι  και 1998, σύμφωνα με το άρθρο 43 του Ν. 2324/95, στο Ταμείο Εγγύησης Καταθέσεων ως εξής: (i) Από το άτοκο τμήμα των υποχρεωτικών καταθέσεων κάθε πιστωτικού ιδρύματος αφαιρείται το ποσό κατά το οποίο η εκάστοτε καταβαλλόμενη εισφορά  του στο ΤΕΚ, ως ποσοστό προς το σύνολο της βάσης υπολογισμού της για κάθε πιστωτικό ίδρυμα, υπερβαίνει τον αντίστοιχο μέσο όρο του συνόλου των πιστωτικών ιδρυμάτων. (ii) Τα ποσά που προκύπτουν  από τον ως άνω υπολογισμό θα αφαιρούνται από το άτοκο τμήμα των υποχρεωτικών καταθέσεων των πιστωτικών ιδρυμάτων με αρχή τον ίδιο μήνα καταβολής της εισφοράς κατά τα προβλεπόμενα στο άρθρο 43 του Ν. 2324/95, Σελ. 120,890(α) Τεύχος 1414 Σελ. 84 (iii) Ειδικά για τα ποσά που προκύπτουν με βάση την εισφορά του έτους 1995, ο συμψηφισμός θα γίνει τον επόμενο μήνα από την καταβολή και της δεύτερης δόσης, κατά τα προβλεπόμενα στο σχετικό έγγραφο του ΤΕΚ (ΑΠ 3/95) και θα αφορά το επι πλέον του μέσου όρου  ποσό της ετήσιας εισφοράς. Η Τράπεζα της Ελλάδος μπορεί με μεταγενέστερη απόφασή της να καθορίσει διαφορετικό σύστημα συμψηφισμού του καθ' υπέρβαση του μέσου όρου, για το σύνολο των τραπεζών, τμήματος των καταβληθεισών εισφορών των ετών 1995 μέχρι και 1998. Β. Οι καταθέσεις του ΤΕΚ στα πιστωτικά ιδρύματα που πραγματοποιούνται από 20.11.1995 σύμφωνα με το Ν.  2324/95 (άρθρο 43 παραγρ. 3γ εδάφ. ii) δεν υπάγονται στο σύστημα υποχρεωτικών τοποθετήσεων της ΠΔ/ΤΕ  1959/28.7.91, όπως ισχύει. Για τους σκοπούς της παρούσας πράξης, η Τράπεζα της Ελλάδος συνεργάζεται με το Ταμείο  Εγγύησης Καταθέσεων κατά τα προβλεπόμενα στο άρθρο 51 του Ν.  2324/95. Από τις διατάξεις της παρούσας πράξης δεν προκύπτει δαπάνησε βάρος του Κρατικού Προϋπολογισμού. 12.Θ.α.86α Νομοθεσία περί Τραπεζών (Γενικά)